b'\n_START_ARTICLE_\nJanko Glazer\n_START_SECTION_\n\xc5\xbdivljenjepis\n_START_PARAGRAPH_\nGlazer je \xc5\xa1tudiral slavistiko in germanistiko v Gradcu, na Dunaju, Zagrebu in Ljubljani, kjer je leta 1922 diplomiral. V letih 1920 do 1926 je pou\xc4\x8deval na mariborski klasi\xc4\x8dni gimnaziji, nato je bil knji\xc5\xbeni\xc4\x8dar v mariboski \xc5\xa0tudijski knji\xc5\xbenici, od 1931 do 1959 tudi ravnatelj te knji\xc5\xbenice. V Mariboru je izoblikoval eno najvidnej\xc5\xa1ih slovenskih knji\xc5\xbenic. Med vojno je bil pregnan v Srbijo. Leta 1945 se je vrnil v Maribor in obnovil knji\xc5\xbenico._NEWLINE__NEWLINE_Bil je o\xc4\x8de pesnice, literarne zgodovinarke, prevajalke in urednice Alenke Glazer.\n_START_SECTION_\nLiterarno delo\n_START_PARAGRAPH_\nGlazer je bil mediativni, impresionisti\xc4\x8dni pesnik Pohorja, razpolo\xc5\xbeenjskih slik, razmi\xc5\xa1ljanj o \xc5\xbeivljenju in neurejenosti sveta ter bole\xc4\x8dine zaradi sinove smrti med vojno je izdal po vojni pesni\xc5\xa1ki knjigi Ob jesenskem ekvinokciju (1946) in Pesmi in napisi (1953). Uredil pa je tudi ve\xc4\x8d antologij:Slovenska narodna lirika (1920); Pre\xc5\xa1ernove nem\xc5\xa1ke poezije (1950); \xc5\xbdupan\xc4\x8di\xc4\x8deve Izbrane pesmi (1948), Jaz in ti (1952), Pesmi za otroke (1963) in Sto pesmi za otroke (1974). Janko Glazer je bil tudi urednik \xc4\x8casopisa za zgodovino in narodopisje in Novih obzorij. Leta 1968 je prejel Pre\xc5\xa1ernovo nagrado.'